
Inkscape. Dibuixeu amb llibertat
================================

http://www.inkscape.org/


L'Inkscape és una eina de dibuix de codi obert amb capacitats semblants
a l'Illustrator, Freehand i CorelDraw, que usa el format estàndard del W3C
per a gràfics vectorials escalables. Algunes de les característiques SVG
suportades inclouen formes bàsiques, camins, textos, marcadors, clons,
composició amb transparències, transformacions, degradats i agrupament.
A més, l'Inkscape treballa amb metadades de Creative Commons, edició de nodes,
capes, operacions complexes amb camins, text en camins i edició XML d'SVG.
També importa diferents formats, com EPS, Postscript, JPEG, PNG, BMP i TIFF
i exporta a PNG, així com múltiples formats basats en vectors.

La motivació principal d'Inkscape és proporcionar a la comunitat Open Source
una eina de dibuix que s'ajusti completament als estàndards del W3C XML, SVG
i CSS2. Està planejada la conversió del codi base de C/Gtk a C++/Gtkmm,
posant èmfasi a un nucli lleuger amb potents característiques afegides
mitjançant un mecanisme d'extensions, i l'establiment d'un procés de
desenvolupament amicable, obert i orientat a la comunitat.

L'Inkscape usa el procediment estàndard per a compilació i instal·lació:

  ./configure
  make
  make install

Si no trobeu el fitxer "./configure", podeu crear-lo executant l'ordre
"./autogen.sh", que crida a d'altres programes diferents com l'automake
i l'autoconf. Veieu INSTALL per a més detalls.

Podeu consultar a http://wiki.inkscape.org/wiki/index.php/CompilingInkscape les
dependències més habituals.

Feu-nos saber si heu modificat l'Inkscape d'alguna manera usable.

Veieu el fitxer HACKING per a més informació sobre el desenvolupament
d'Inkscape.

La versió en català d'Inkscape ha estat desenvolupada per Softcatalà:
http://www.softcatala.org/.

