
Inkscape. Слободно цртај.
======================

http://www.inkscape.org/

Inkscape је алат за цртање отвореног кода са могућностима сличним програмима
Illustrator, Freehand и CorelDraw, који користи W3C стандардни формат
скалабилне векторске графике (SVG). Неки од подржани СВГ могућности су
основни облици, путање, текст, ознаке, клонови, утапање, трансформације,
преливи и груписање. Додатно, Inkscape подржава Creative Commons мета
податке, уређивање чворова, слојеве, комплексне операције над кривама, 
текст на кривама и уређивање XML структуре СВГ датотека. такође омогућава
увоз неколико формата као што су EPS, Postscript, JPEG, PNG, BMP и TIFF,
те извоз у PNG као и у више векторских формата датотека.

Основни циљ програма Inkscape је да заједници отвореног кода обезбеди
решење за цртање потпуно компатибилно XML, SVG и CSS2 W3C стандардима.
Додатно је планирано омогућавање претварања базе из C/Gtk у C++/Gtkmm,
што пружа лагано језгро програма са додатним могућностима обезбеђеним
кроз систем додатака, те узору за пријатељски, отворени и развој у
на заједници.

Inkscape користи стандардну процедуру за компајлирање и инсталацију: 

  ./configure
  make
  make install

Ако датотека „./configure“ не постоји, можете је направити извршавањем
наредбе „./autogen.sh“, која редом позива све потребне програме као што
су automake и autoconf.  Погледајте INSTALL за више информација.


Потребне међузависности
=====================
Језгро програма Inkscape заснива се на више библиотека које морате инсталирати,
ако се већ не налазе на рачунару који користите. Вероватно ћете морати да
инсталирате следеће библиотеке:

   * Boehm-GC
   * libsigc++
   * glibmm
   * gtkmm

Погледајте http://wiki.inkscape.org/wiki/index.php/CompilingInkscape за
свежи списак међузависности, заједно са везама до изворних пакета.


Међузависности додатака
======================
Inkscape такође садржи већи број додатака за обезбеђивање различитих 
могућности као што су подршка за не-СВГ формате датотека и слично. 
Теоретски су сви додаци опциони, али већина корисника у пракси жели 
да ове додатке има инсталиране и функционалне. На жалост, постоји 
више начина за обезбеђивање исправног функционисања тих додатака. Ево
неких препорука:

Пре свега, уверите се да имате инсталиран Perl и Python. ако користите
виндоуз, требало би такође да инсталирате и Cygwin.

Следеће, требало би да се уверите да су сви додаци присутни. У зависности
од тога који су вам додаци потребни, међузависности могу да варирају, 
али ево неких које вероватно морате инсталирати:

   * XML::Parser
   * XML::XQL

Ако сте инсталирали међузависности на нестандардне локације, као што је 
инсталирање XML::Parser негде у корисничком директоријуму, вероватно ћете 
морати да предузмете додатне кораке да назначите где се те међузависности 
налазе. Да вам олакшамо, за Perl модуле поставите PERLLIB или PERL5LIB
променљиве (погледајте `man perlrun`)
